Spitalele din România, între laudă și rușine. Topul celor mai bune și al celor mai slab cotate unități sanitare din țară.
Maternitatea din Braşov este în topul clinicilor la curățenie şi servicii medicale. Au fost analizate chestionarele completate în perioada 2017-2019. 236 de spitale publice româneşti nu sunt interesate de părerea pacientului. Observatorul Român de Sănătate a analizat chestionarele completate de pacienţi. 102 spitale de stat au avut peste 500 de chestionare completate de pacienţi. 6371 de pacienţi au declarat că personalul medical le-a cerut bani pentru intervenție.
Sistemul medical din România este plin de lacune. Iar când vine vorba de spitalele de stat, te gândești de două ori înainte să te internezi. Dar nu sunt toate la fel.Există și câteva spitale lăudate pentru serviciile medicale şi curăţenie. Observatorul Român de Sănătate a analizat chestionarele completate de pacienţi în perioada 2017-2019 şi a făcut un top al unităţilor medicale.Topul celor mai bune unități medicale din țarăPrintre cele mai bune spitale de stat din țară se numără, Maternitatea din Iași, care ocupă prima pozție în clasament, urmată de Maternitatea din Brașov, ocupă poziția a doua și la servicii medicale, dar și la curățenie.O parte a clădirii, sălile de naștere, secția de ATI pentru prematuri și saloanele au fost complet renovate. Au fost investiți 40 de milioane de lei, bani de la Banca Europeană de Investiții și Consiliul Județean.Unele saloane funcționează în sistem rooming, asta înseamnă că mămica are aproape bebelușul pe care îl poate pune în acest pătuț special. În saloanele de acest fel este un singur pat, iar cine se cazează aici are baie proprie, frigider și televizor.Modernizarea spitalului a făcut-o pe Aida să vrea să nască la Maternitatea din Brașov. Și a adus-o pe lume pe Maria. Aici asistentele i-au devenit prietene, iar regula de bază este: zambetul. Deși este ascuns sub mască.Aida, pacientă: "Serviciile sunt, într-adevăr, bune. Este în regulă."O rezervă cu unul sau două paturi costă 200 de lei, iar cele cu 3-4 paturi sunt gratuite. Managerul spitalului analizează cu atenție chestionarele completate de pacienți. Și așa află ce mai trebuie îmbunătățit.Mircea Preda, Managerul Maternității Brașov: "Personalul de la noi chiar s-a schimbat enorm de mult și în mentalitate și au venit și oameni noi care au adus un plus de valoare. Am avut oaspeți din Polonia, Italia care au spus că nu se deosebește cu nimic față de ce este la ei."Poziția a treia este ocupată de Spitalul Municipal Odorheiu Secuiesc. În plus, pozițiile patru și cinci sunt ocupate tot de spitale din Iași, capitala Moldovei fiind un exemplu pentru restul unităților sanitare din țară.Topul celor mai curate spitale din RomâniaTopul spitalelor care au oferit cele mai bune servicii medicaleTopul celor mai slab cotate instituții medicaleUnul din cinci pacienți au declarat că au fost nevoiți să își cumpere materiale și medicamente în spitalele de stat. În plus, 6.371 de persoane au spus că li s-au solicitat bani de către medici și asistente pentru intervențiile medicale.